**Situație gripă, IACRS, pneumopatii**

 Pneumopatiile au pus la grea încercare sănătatea sibienilor în ultima perioadă! În ciuda unei săptămâni cu vreme frumoasă și temperaturi ridicate, raportările privind imbolnăvirile cu afecțiuni sezoniere se mențin la valori crescute.

 Medicii din sistemul de santinelă au raportat în perioada 10-16 matie 2025 (Săptămâna 11) un număr total de 657 de îmbolnăviri cu afectare pulmonară. Dintre acestea aproximativ 31% au fost forme medii si grave de boală ce au necesitat internare și o atenție deosebită din partea medicilor specialiști. Cele mai multe îmbolnăviri soldate cu spitalizare s-au înregistrat la persoane cu vârste de peste 65 de ani.

 Nici în ceea ce privește gripa nu stăm mai bine. Desi numărul infectărilor a înregistrat o ușoară scădere până la 186 de cazuri comparativ cu 198 în săptămâna precedentă, numărul internărilor a crescut cu 20 de cazuri. Și aici cele mai multe persoane care au avut nevoie de spitalizare provin tot din categoria varstnicilor de peste 65 de ani.

 Sunt și vești bune, numărul infecțiilor virale ale căilor respiratorii superioare a scăzut cu 238 de cazuri comparativ cu săptămâna anterioară. Au fost raportate în total 2034 de cazuri, cele mai multe îmbolnăviri fiind înregistrate la copii, preadolescenți și persoane încadrate în segmentul de populație activă.

 ”Ne bucură faptul că avem încă o săptămână în care nu s-au inregistrat decese. Numărul de îmbolnăviri rămâne însă unul ridicat în comparație cu anul trecut. În perioada similară a lui 2024 au fost înregistrate 15 cazuri de gripă, 1236 de IACRS și 427 de pneumopatii. În plus, în săptămânile viitoare s-ar putea înregistra o nouă creștere a gradului de afectare, creștere cauzată de stressul termic produs de oscilațiile mari de temperatură. Recomandăm pe mai departe vaccinarea împotriva gripei dar și prezentarea la medic încă de la primele semne de boală.”, a declarat Ec. Horațiu Nicolae Cojocaru, directorul executiv al Direcției de Sănătate Publică Sibiu.

Reprezentare pe categorii de vârstă Săptămâna 10-16 martie 2025

|  |  |  |  |  |  |  |  |
| --- | --- | --- | --- | --- | --- | --- | --- |
| Gripă | Total  | 0-1 | 2-4 | 5-14 | 15-49 | 50-64 | >65 |
| Nr. cazuri  | 186 | 19 | 26 | 23 | 66 | 17 | 35 |
| Internări | 45 | 7 | 4 | 6 | 2 | 4 | 22 |

|  |  |  |  |  |  |  |  |
| --- | --- | --- | --- | --- | --- | --- | --- |
| IACRS | Total  | 0-1 | 2-4 | 5-14 | 15-49 | 50-64 | >65 |
| Nr. cazuri | 2034 | 100 | 289 | 521 | 809 | 215 | 100 |
| Internări | 36 | 12 | 11 | 9 | 3 | 0 | 1 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pneumopatii | Total  | 0-1 | 2-4 | 5-14 | 15-49 | 50-64 | >65 |
| Nr. cazuri | 657 | 26 | 49 | 68 | 176 | 136 | 202 |
| Internări | 208 | 20 | 17 | 10 | 38 | 40 | 83 |

 De la începutul sezonului de supraveghere 2024 – 2025 au fost raportate 3840 cazuri de gripă (dintre care 298 cazuri au fost confirmate prin RT PCR), 44577 cazuri IACRS și 10553 cazuri de pneumonii.

Director executiv,

Ec. Cojocaru Nicolae Horațiu

Întocmit:

Cons. princip. Ungureanu Denisa